Yeffeɣ-d deg useggas n 1982 , ammud-is issegrew-it-id seg Wat Mangellat d temnaḍin isd-yezzin , deg teɣleft tamenzut ad naf yura yisem n umyaru d wezwel n usegzawal , yeffeɣ-d deg tezrigt Sellaf deg tmurt n Fransa , yesɛa 1052 n yisebtar . Awalen i d-yettusegzan d isuddimen i d-yefrurin seg yiẓuran yemgaraden , yuddes s usesmel agmayan n yiẓuran yebda s uẓar (A) yekfa-t s (Ɛ) , tidfayin-is yefka-ten-id s teqbaylit , yessegza-ten-id s tefransist yerna-d imedyaten , igmer-d azal n 11000 n wawalen (imyagen , ismawen , tinzaɣ , imeqimen:...) i dyefrurin seg 6000 n yiẓuran . Awalen i yessemres DALLET d wid ssexdamen yimdanen di tudert n yal ass , llan wawalen yerzan aktawal n tfekka n umdan , wid n waṭṭan , imɣan , iɣersiwen :...